கேள்வி: சல்மான் நிசார் - உள்நாட்டு விளையாட்டுப் போட்டி பங்களிப்பு பற்றி நீங்கள் என்ன அறிந்துள்ளீர்கள்?
பதில்: கீ-14, கீ-16, மற்றும் கீ-23 மட்டங்களில் கேரள துடுப்பாட்ட அணி பிரதிநிதித்துவப்படுத்திய பின்னர், சல்மான் 6 பிப்ரவரி 2015 அன்று அசாமுக்கு எதிரான ரஞ்சி கோப்பைக்கான போட்டியில் கேரளாவுக்காக தனது முதல் தர போட்டியில் அறிமுகமானார். ரஞ்சி கோப்பை போட்டியில் விதர்பாவிற்கு எதிரான காலிறுதிப் போட்டியில் 102 பந்துகளில் 62 ஓட்டங்கள் எடுத்து கேரள அணிக்காக அதிக ஓட்டங்கள் எடுத்த வீரராக இருந்தார். ரஞ்சி கோப்பை போட்டியில் பஞ்சாப்பிற்கு எதிராக ஆட்டமிழக்காமல் 91 ஓட்டமெடுத்து தனது தொழில் வாழ்க்கையின் சிறந்த விளையாட்டினை வெளிப்படுத்தினார். பிப்ரவரி 25,2017 அன்று திரிபுராவிற்கு எதிராக விஜய் அசாரே போட்டியில் கேரள துடுப்பாட்ட அணி தனது ஏ வரிசையில் அறிமுகமானார். இந்தப் போட்டியில் இவர் தனது அதிகபட்ச தனிப்பட்ட ஓட்டமான 82 ஆட்டமிழக்காமல் அடித்தார். ஆறு போட்டிகளில் விளையாடி 215 ஓட்டங்கள் எடுத்து போட்டியில் தனது அணியின் முன்னணி வீரராக இவர் இருந்தார். இவர் 2018 சனவரி 8 அன்று ஐதராபாத்து அணிக்கு எதிராக நடந்த மண்டல இருபது 20 போட்டியில் கேரளாவுக்காகத் தனது முதல்இருபது20 போட்டியில் அறிமுகமானார். ஆகத்து 2018-இல், கேரளாவின் அணித்தலைவர் சச்சின் பேபிக்கு எதிராகக் கருத்து தெரிவித்ததற்காகக் கேரளத் துடுப்பாட்டச் சங்கத்தால் அபராதம் விதிக்கப்பட்ட எட்டு வீரர்களில் இவரும் ஒருவர். சல்மான் நிசார் 2020-21 கே. சி. ஏ. தலைவர் கோப்பைக்கான இருபது20-இல் கே. சி. ஏ. லயன்ஸ் அணிக்காக விளையாடினார்.